open-index/open-wikipedia-markdown huggingface dataset:
Happy Tree Friends

***Happy Tree Friends*** er en amerikansk-canadisk tegnefilmserie for voksne som gikk på TV og Internet fra 1999 til 2016. Serien er utviklet av Mondo Media. Tegnefilmene er sammensatt av enkle tegninger kombinert av skogsdyr og ekstrem vold. Hver episode dreier seg om de forskjellige karakterene som blir utsatt for ulykkeshendelser, lemlesting, blodsutgytelse og/eller dødsfall. De første episodene varer fra mellom ett til syv minutter.  

Etter hvert ble advarselen "Tegneserievold: Ikke anbefalt for små barn, eller store babyer" lagt ut på den offisielle nettsiden. Et videospill utviklet av Stainless Games med tittelen *Happy Tree Friends: False Alarm* ble utgitt 25. juni 2008. 

I 2006 ble en TV-serie med lengre episoder publisert, og en spin-off-serie kalt Ka-Pow! hadde premiere den 2. september 2008. Ka-Pow! handler om eventyrene til tre populære figurene Flippy, Splendid og buddhisten Monkey. Nettsiden får over femten millioner treff hver måned, og oppmuntret av suksessen ble det publisert fire filmer (First Blood, Second Serving, Third Strike og Winter Break) som inneholder alle episodene som har blitt vist på nettsiden, i tillegg til enkelte episoder og klipp som ikke har blitt publisert.

## Handling
Alle karakterene er antropomorfe pattedyr, og de har alle (med unntak av Lumpy, Sniffles og Buddhist Monkey) to fremre bukketenner og hjerte-formede neser. I tidlige episodene spilte de fleste karakterene rollene som barn som lekte barnslige spill. I begynnelsen av hver episode blir karakterene vanligvis funnet i forskjellige hverdagslige situasjoner. Imidlertid eskalerer disse situasjonene veldig ofte til vold, og noen ganger til dødsfall på grunn av ulike uheldige og overraskende ulykker.

Enkelte av karakterene sliter med psykiske lidelser, deriblant Flippy, som har posttraumatisk stresslidelse etter en krig. For eksempel når ballonger sprekker, høres dette ut som en skuddveksling for ham. Seriens karakterer ser noen ganger ut til å ikke legge merke til de andres dødsfall eller skader, til tross for klare indikasjoner (for eksempel blod som kommer ut av munnen deres) men de aller fleste karakterene kommer alltid tilbake til neste episode - i live og uskadde.

Vanligvis brukes bare noen få av karakterene i hver enkelt episode, men enkelte ganger har det blitt gitt ut lengre episoder hvor de aller fleste karakterene dukker opp.

## Referanser


## Eksterne lenker
*
Sofia Panina

**Sofia Vladimirovna Panina** (født 23. august 1871 i Moskva, død 17. juni 1956 i New York City) var en russisk politiker tilknyttet kadettpartiet. 

Etter universitetsstudier i St. Petersburg begynte hun å frekventere intellektuelle opposisjonskretser i hovedstaden.

Panina var sønnedatter av justisminister greve Viktor Panin. Hun var svært velstående, og hadde mange eiendommer i Moskva, guvernementene Smolensk og Voronezj, og et palass i Gaspra på Krim, der hun blant annet omgikkes Leo Tolstoj. Hun brukte sine tilganger til omfattende filantropisk virksomhet.

Hun var i 1917 viseminister for velferd og utdannelse i Russlands provisoriske regjering ledet av Aleksandr Kerenskij, og med det var hun både Russlands og Europas første kvinnelige minister.

Etter oktoberrevolusjonen ble hun arrestert i sitt hjem den 28. november, med Fjodor Kokosjkin, Andrej Ivanovitsj Sjingarev og prins Pavel Dolgorukov. De hadde planlagt en antibolsjevikisk demonstrasjon til neste dag. Så ble Sofia Panina stilt for retten av revolusjonstribunalet for Petrograd-sovjetet den 10. desember 1917. Dette var den første politiske skueprosess overhodet under det nye bolsjevikiske styre. Hun ble anklaget for å ha underslått 93.000 rubler fra undervisningsministeriet, noe hun benektet. Rettssaken gikk ikke som smurt. Blant annet uttrykte noen av dommerne at de ikke trodde på hennes skyld. Tribunalet fant henne likevel skyldig i «opposisjon mot folkets myndighet» og bestemte at hun skulle «returnere» pengene til undervisningskommissariatet. I lys av hennes tidligere mange velgjerninger ble straffen ikke mer enn offentlig irettesettelse. Etter rettssaken nektet hun å overlevere noen penger, og ble ført tilbake til fengselet der hun forble inntil hennes venner hadde betalt de 93.000 rubler.

I 1920 utvandret hun til Frankrike. Ved utbruddet av annen verdenskrig reiste hun til Sveits, og derfra til USA.

## Referanser
Raprock

**Raprock** er en kryssningssjanger av rock og hiphop. I raprock-sanger brukes det vanlig rockearrangement, men vokalene rappes i stedet for å synges, slik man gjør i vanlig rock. En populær undersjanger av raprock er rapcore, som er punk rock fremført med rappevokal.

## Se også
* Nu metal
* Pop rap
Hoff prestegård

**Hoff prestegård** er en gård i Østre Toten, nordøst for Hoff kirke. Gården kalles *Prestgarden* (uttales `præsskaɳ), og ble oppført som *Østre Toten prestegård*.

Kirken og prestegården her røtter tilbake til middelalderen. Dagens prestegårdsbygning ble laftet i to etasjer i 1730. Den hadde da seks rom i hver etasje, men ble senere utvidet, slik at den rundt 1780 var på 600 kvadratmeter. Bygningen ble oppgradert og romfordelingen endret i 1971. Anlegget omfatter også forpakterbolig fra 1830 og stabbur fra 1844. Hele gårdsanlegget ble fredet i 1991.

## Referanser


## Eksterne lenker
* 
*  Opplysningsvesenets fond 
*
Korsvik

**Korsvik** er et tettsted og nabolag i Kristiansand kommune, som er adskilt fra Kristiansand tettsted av Topdalsfjorden, som krysses av Varoddbrua. Korsvik ligger i bydelene Randesund og Søm. Her ligger blant annet Korsvik marina og Randesund golfklubb, og omfattende boligbebyggelse med hovedsakelig eneboliger.

Stedet ligger ca. 9&nbsp;km østenfor Kristiansand sentrum, og hadde  innbyggere per 1. januar .

## Referanser
Galmudug

**Galmudug** er en autonom region som ligger i det sentrale Somalia. Galmudug grenser til Puntland-regionen i nord, Ogaden i Etiopia i vest og andre regioner av Somalia i sør. Duusamareeb i Galguduud er Galmuguds hovedstad.

Navnet *Galmudug* består av regionene Galguduud og Mudug.

## Geografi
Galmudug ligger midt i Somalia, cirka 750 kilometer fra Mogadishu, Hargeisa, Bosaso og Harari i Etiopia. Regionen grenser i øst med Indiahavet, i vest med Etiopia, i nord med Puntland, og i sør med Hiran-regionen.

## Historie
### Etablering
Den autonome regionen Galmudug, ble etablert 14. august 2006, med Mohamed Warsame Ali 'Kiimiko' som ny president, og Galkayo som hovedstad.

Forholdet mellom Galmudug og Puntland-regionen i nord, har historisk vært anspent. Men de to regionene har gradvis gjort framskritt ved å styrke relasjonene dem i mellom. De to autonome administrasjonene tegnet en avtale i februar 2011 i Garowe i Puntland, der begge regjeringene offisielt ble enige om å samarbeide om sikkerhet, økonomiske og sosiale forhold.

## Demografi

Galmudug-området er hovedsakelig bebodd av folk fra den somaliske sub-klanen sa'ad fra hovedklanen hawiye.

## Referanser
Jean Hersholt Humanitarian Award

**Jean Hersholt Humanitarian Award** er en amerikansk hederspris som deles ut med ujevne mellomrom på Governors Awards. Vinnerne er personer som har stilt filmbransjen i et positivt lys gjennom sitt humanitære arbeid. Prisen er oppkalt etter den danske skuespilleren og filantropen Jean Hersholt. Han var leder for Motion Picture Relief Fund i 18 år og var leder for Academy of Motion Picture Arts and Sciences (AMPAS) fra 1945 til 1949. Prisen ble opprettet i 1956, kort tid etter at Hersholt døde av kreft. Vinnerne mottar en Oscar-statuett. Det er hittil blitt delt ut 35 priser, der to ble gitt posthumt.

## Prisvinnere

*Den 29. Oscar-utdelingen: Y. Frank Freeman
*Den 30. Oscar-utdelingen: Samuel Goldwyn
*Den 32. Oscar-utdelingen: Bob Hope
*Den 33. Oscar-utdelingen: Sol Lesser
*Den 34. Oscar-utdelingen: George Seaton
*Den 35. Oscar-utdelingen: Steve Broidy
*Den 38. Oscar-utdelingen: Edmond L. DePatie
*Den 39. Oscar-utdelingen: George Bagnall
*Den 40. Oscar-utdelingen: Gregory Peck
*Den 41. Oscar-utdelingen:  Martha Raye
*Den 42. Oscar-utdelingen:  George Jessel
*Den 43. Oscar-utdelingen: Frank Sinatra
*Den 45. Oscar-utdelingen: Rosalind Russell
*Den 46. Oscar-utdelingen: Lew Wasserman
*Den 47. Oscar-utdelingen: Arthur B. Krim
*Den 48. Oscar-utdelingen: Jules C. Stein
*Den 50. Oscar-utdelingen: Charlton Heston
*Den 51. Oscar-utdelingen: Leo Jaffe
*Den 52. Oscar-utdelingen: Robert Benjamin †
*Den 54. Oscar-utdelingen: Danny Kaye
*Den 55. Oscar-utdelingen: Walter Mirisch
*Den 56. Oscar-utdelingen: M. J. Frankovich
*Den 57. Oscar-utdelingen: David L. Wolper
*Den 58. Oscar-utdelingen: Charles «Buddy» Rogers
*Den 62. Oscar-utdelingen: Howard W. Koch
*Den 65. Oscar-utdelingen: Audrey Hepburn † 
*Den 65. Oscar-utdelingen: Elizabeth Taylor
*Den 66. Oscar-utdelingen: Paul Newman
*Den 67. Oscar-utdelingen: Quincy Jones
*Den 74. Oscar-utdelingen: Arthur Hiller
*Den 77. Oscar-utdelingen:  Roger Mayer
*Den 79. Oscar-utdelingen: Sherry Lansing
*Den 81. Oscar-utdelingen: Jerry Lewis
*Den 84. Oscar-utdelingen: Oprah Winfrey
*Den 85. Oscar-utdelingen: Jeffrey Katzenberg
*Den 86. Oscar-utdelingen: Angelina Jolie
*Den 87. Oscar-utdelingen: Harry Belafonte
*Den 88. Oscar-utdelingen: Debbie Reynolds

† — posthum prisvinner

## Fotnoter



## Referanser




## Eksterne lenker
* 
* Den offisielle Academy Awards-databasen
Haspra

**Haspra** (ukrainsk: Гаспра/*Haspra*, russisk: Гаспра/*Gaspra*) er en liten badeby på Krimhalvøya. Komponisten Dmitrij Dmitrijevitsj Sjostakovitsj oppholdt seg her i 1937 da han komponerte sin 5. symfoni. Også Leo Tolstoj bodde her, fra 1901 til 1902. 

I den lille byen Gaspra er særlig sanatoriet «Jasnaja Poljana» av betydning.  

Etter dette stedet er asteroiden (951) Gaspra oppkalt.

Slottet Svaleredet ligger i Gaspra. Det lille slottet er en av Krims mest besøkte attraksjoner, og er et slags symbol på halvøyas svartehavskyst.

## Eksterne lenker
*
Andrej Sjingarev

**Andrej Ivanovitsj Sjingarev** (russisk: Андрей Иванович Шингарёв; født 18. august 1869 fra Voronezj, død 7. januar 1918) var russisk jordbruksminister i den russiske provisoriske regjering i 1917. 

Han var lege og publisist før han gikk inn i politikken. Han støttet den russiske revolusjon i 1905, og ble senere valgt inn i Statsdumaen som en av lederne for Kadettpartiet. 

Etter oktoberrevolusjonen stilte bolsjevikene ham for retten. Han ble satt i Peter-Paulus-festningen. Da han ble syk der ble han overført til Mariinskajasykehuset. Der ble han drept av baltiske sjøfolk som trengte seg inn i hospitalet.

## Referanser
Gordon E. Sawyer Award

**Gordon E. Sawyer Award** er en ærespris som deles ut med jevne mellomrom av Academy of Motion Picture Arts and Sciences (AMPAS). Vinnerne er personer som gjennom sine tekniske bidrag har tjent filmbransjen godt. Prisen er oppkalt etter Gordon E. Sawyer, en tidligere leder for lydavdelingen i Samuel Goldwyn Studio. Han ble belønnet med tre Oscar-priser for sitt arbeid og var medlem av Akademiets Scientific and Technical Awards Committee fra 1936 til 1977. Sawyer døde i 1980 og året etter ble prisen som bærer hans navn opprettet. Vinnerne mottar en Oscar-statuett. Det er hittil blitt delt ut 26 priser.

## Prisvinnere

*Den 54. Oscar-utdelingen: Joseph Walker
*Den 55. Oscar-utdelingen: John O. Aalberg
*Den 56. Oscar-utdelingen: John G. Frayne
*Den 57. Oscar-utdelingen: Linwood G. Dunn
*Den 60. Oscar-utdelingen: Fred Hynes
*Den 61. Oscar-utdelingen: Gordon Henry Cook
*Den 62. Oscar-utdelingen: Pierre Angénieux
*Den 63. Oscar-utdelingen: Stefan Kudelski
*Den 64. Oscar-utdelingen: Ray Harryhausen
*Den 65. Oscar-utdelingen: Erich Kästner
*Den 66. Oscar-utdelingen: Petro Vlahos
*Den 68. Oscar-utdelingen: Donald C. Rogers
*Den 70. Oscar-utdelingen: Don Iwerks
*Den 72. Oscar-utdelingen: Roderick T. Ryan
*Den 73. Oscar-utdelingen: Irwin W. Young
*Den 74. Oscar-utdelingen: Edmund M. Di Giulio
*Den 76. Oscar-utdelingen: Peter D. Parks
*Den 77. Oscar-utdelingen: Takuo Miyagishima
*Den 78. Oscar-utdelingen: Gary Demos
*Den 79. Oscar-utdelingen: Ray Feeney
*Den 80. Oscar-utdelingen: David Grafton
*Den 81. Oscar-utdelingen: Edwin Catmull
*Den 84. Oscar-utdelingen: Douglas Trumbull
*Den 86. Oscar-utdelingen: Peter W. Anderson
*Den 87. Oscar-utdelingen: David W. Gray
*Den 90. Oscar-utdelingen: Jonathan Erland

## Referanser


## Eksterne lenker
* Offisiell beskrivelse av Gordon E. Sawyer Award
* Den offisielle Academy Awards-databasen
Chumernabreen

**Chumernabreen** er en 2,2&nbsp;km lang og 1,9&nbsp;km bred isbre på nordkysten av Albena Peninsula på Brabant Island i Det antarktiske arkipel i Antarktis. Breen flyter nordøstover og ut i kanalen mellom Brabant Island og Île Liège øst for Hales Peak.

Isbreen er kalt opp etter Tsjumerna øst i Balkanfjellene i Bulgaria.

## Litteratur

* Bulgarsk antarktisk stadnamnregister. Antarctic Place-names Commission. (detaljer på bulgarsk, grunnleggende data på engelsk)
* SCAR Composite Antarctic Gazetteer.
Filosofiåret 1435

**Filosofiåret 1435** er en oversikt over hendelser, utgivelser og personer med tilknytning til filosofi i 1435.

## Hendelser

## Publikasjoner

## Fødsler
*1434/1435 – Battista Guarino, italiensk humanist (død 1513)
*ca. 1435 – Yohanan Alemanno, italienskjødisk humanistfilosof og ekseget og hebraisklærer  (død etter 1504)

## Dødsfall
*Andrea Biglia (Andrea da Milano, Andrea de Biliis), italiensk augustiner humanist, moralfilosof og historiker (født ca. )




## Referanser
Reg Parnell Racing

**Reg Parnell Racing** var et privat Formel 1-team som var aktivt på 1960-tallet. Teamet ble grunnlagt av Formel 1-føreren Reg Parnell etter at han la opp som aktiv. I 1961 kjørte de under navnet Yeoman Credit Racing, og i 1962 som Bowmaker-Yeoman Racing. Teamets beste resultater var to andreplasser i henholdsvis Storbritannias Grand Prix og Tysklands Grand Prix i . John Surtees tok også pole position for teamet i Nederlands Grand Prix 1962.  

I september 1960 ble Parnell spurt av Samengo-Turner-brødrene (Paul, William & Fabian) om å overta Yeoman Credit-sponsoravtalen fra Ken Gregory i British Racing Partnership. Under navnet Yeoman Credit Racing deltok teamet i -sesongen med to Cooper T53 Low-Line–Climax-biler med John Surtees og Roy Salvadori som førere, og tok en håndfull mesterskapspoeng. For -sesongen ble teamnavnet endret til Bowmaker-Yeoman Racing, og kjørte med Lola Mk4-chassis, men fremdeles med Climax-motorer. Førere var fortsatt Surtees og Salvadori, og mens Salvadori ikke fullførte noen løp tok Surtees 19 poeng og kom på fjerdeplass i førermesterskapet. 

Før starten på 1963-sesongen mistet teamet sponsoravtalen med Yeoman Credit, og dermed en stor del av sin finansiering. Teamet overlevde imidlertid bortfallet av midler og fortsatte under sitt eget navn, Reg Parnell Racing. Etter Reg Parnells dødsfall tidlig i 1964 ble ledelsen av teamet overtatt av Parnells sønn Tim, som også var en racerfører. Han utviklet et solid samarbeid med BRM på slutten av 1960-tallet, og Parnell-teamet opphørte som en separat enhet da Tim Parnell ble teamsjef for BRMs fabrikksteam fra 1970.

## Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv skrift indikerer *[[raskeste runde]]*).

*Som Yeoman Credit Racing (1961) og Bowmaker-Yeoman Racing (1962):

*Som Reg Parnell Racing:
Finlandisering

**Finlandisering** (finsk: *suomettuminen*, svensk: *finlandisering*, tysk: *Finnlandisierung*) er en prosess der en mektig stat har stor innflytelse over politikken som blir ført i en mindre nabostat. Ordet betyr «å bli som Finland». Ordet refererer til den sterke innflytelsen Sovjetunionen hadde over politikken som ble ført i Finland etter den finske fortsettelseskrigen (1941–1944) og under den kalde krigen.

Betegnelsen er generelt ansett som å være nedsettende. Ordet oppsto i vesttyske politiske debatter på slutten av 1960-årene. Når betegnelsen ble brukt i Tyskland og andre NATO land ble den referert som en avgjørelse et lite land tok for å ikke utfordre en mektigere nabostat i utenrikspolitikken. Den er vanligvis brukt til å referere til Finlands politiske relasjoner til Sovjetunionen, men den kan også refereres til lignende internasjonale relasjoner, slik som Danmarks politiske relasjoner til Tyskland mellom 1871 og 1940.

I Finland ble betegnelsen *finlandisering* oppfattet som sløv kritikk som stammet fra en manglende evne til å forstå hvordan et lite land må forholde seg til en supermakt som nabo uten å miste suvereniteten. Av mange vanlige finner ble betegnelsen sett på som sterkt nedsettende. Grunnen til at Finland gikk inn i et «finlandiserende» forhold til Sovjetunionen var av realpolitiske grunner, å overleve. 

## Kritikk
USAs utenrikspolitiske eksperter fryktet at Vest-Europa og Japan skulle bli finlandisert, noe som kunne lede til en situasjon der USAs allierte ikke lenger støttet deres kamp mot Sovjetunionen. Teorien om «tautrekkingseffekten» (engelsk: *bandwagoning*) skapte støtte for ideen at hvis USA ikke lenger kunne sørge for en sterk og pålitelig støtte til de antikommunistiske organisasjonene hos sine allierte kunne NATO og USA-Japan alliansen kollapse.

## Se også
* Vasallstat 
* Appeasement
* VSB-avtalen

## Eksterne lenker
* ''Finland's Relations with the Soviet Union, 1940–1986'' 
* ''"Finlandization" in action: Helsinki's experience with Moscow'' 
* ''Three cheers for Balkanization!''  
* ''The Silenced Media: The Propaganda War between Russia and the West in Northern Europe'' 
* ''The Silent Estate?''
Sørum prestegård

**Sørum prestegård** eller **Huseby gård** (gnr./bnr. 232/1 i Lillestrøm kommune) ligger på nordsiden av fylkesvei 171 litt øst for Sørum skole. Det blir noen få hundre meter fra Sørum kirke.

Prestegården ser ut til å ha en lang historie. Det skal dreie seg om tidligere krongods som er utlagt til prestegård, muligens omtrent på den tiden da kirken ble oppført.

En prestegårdsbygning fra 1760-årene ble avløst av dagens bygning i 1838, og denne bygningen ble omfattende restaurert i 1994.

I 2012, etter at den tidligere sognepresten flyttet ut fra prestegården, ble det tatt til orde for at neste prest skulle tilbys en mer tidsriktig bolig, mens den eksisterende prestegården skulle gjøres om til kultur- og aktivitetssenter. Opplysningsvesenets fond besluttet imidlertid å beholde prestegården som prestebolig og å pusse den opp i 2013 innen ny prest i fast stilling tiltrådte.

En viss kulturvirksomhet ser likevel ut til å være knyttet til prestegårdslåven.

## Referanser


## Eksterne lenker
* 
* Opplysningsvesenets fond  om prestegården
* Blaker og Sørum historielag  om prestegården
Theodor Broch

**Petter Theodor Broch** (1904–1998) var en norsk jurist, rådmann og Arbeiderparti-politiker som virket i Narvik og Tønsberg. Han var ordfører i Narvik 1935–40 og 45, stortingsrepresentant 1945–49 og rådmann i Tønsberg 1949–73.

Broch begynte sin karriere som journalist etter artium i 1922, og var medarbeider i *[[Mot Dag]]* fra 1923 til 1930. Han tok juridisk embetseksamen i 1928, og fra 1930 arbeidet han som sakfører i Narvik fram til krigen. Han var også ordfører i Narvik fra 1935 til 1940, og en kort periode rett etter krigen. 

Under krigen var han først engasjert i norsk informasjonsarbeid i USA 1940–42, senere i militæret med base i England. Med grad av major var han fra november 1944 til mai 1945 i Finnmark som medlem av den norske militærmisjonen til Sovjetunionen, og sjef for Krigsskadetrygden i Finnmark. I 1945 ble Broch innvalgt som stortingsrepresentant for valgkretsen Kjøpstedene i Nordland, Troms og Finnmark. Han satt én periode, og var da medlem av kommunalkomiteen.

Fra 1949 til 1973 var Broch rådmann i Tønsberg, og arbeidet etter det som advokat for fremmedarbeidere i Oslo. Broch var med på å stifte Norsk Pakistansk forening i 1979, og var foreningens formann.

Hans bok *Fjellene venter* (1946) var først utgitt i USA under krigen med tittelen *The Mountains wait*, og er en reportasje fra første del av andre verdenskrig i Nord-Norge. Han bidro også til flere bøker/hefter fra Tønsbergs lokalhistorie. Sammen med sin andre kone utga han en samling skuespill for barn.

Broch ble tildelt Deltagermedaljen 1945, ble offiser av Æreslegionen 1946, mottok den spanske ordenen *Orden Civil de Alfonso X el Sabio* («Orden av Kong Alfonso X den vise») 1969 og KS-medaljen 1973, og ble honorær offiser av Order of the British Empire 1975. 

Han var sønn av oberst Ole Jacob Broch (1875–1963) og Henriette Broch, født Salvesen. Hans onkel Just Broch var ordfører i Hamar og stortingsrepresentant 1901–1903. I 1929 giftet han seg med Ellen Stub (1900-1950). Ellen Broch døde av sykdom, og Theodor giftet seg i 1950 med Mathilde Oftedal Broch (1909-1998) og ble adoptivfar til hennes sønn, juristen Lars Oftedal Broch (1939–2017). Mathilde var søster av Sven Oftedal, som satt på Stortinget samtidig som Theodor Broch.
## Se også
* Broch (slekt)
* Oftedal (slekt)
## Referanser




## Eksterne lenker
* 
*
Sørkedalen kompani

**Sørkedalen kompani** var et skiløperkompani sammensatt av frivillige under felttoget i Norge i 1940. Kompaniet deltok under kampene på Ringerike og Hadeland.

## Samling

Kompaniet ble dannet av frivillige under ledelse av offiserene kaptein Osmund Pramm (Forsyningskorpset), løytnantene (K) Haakon Harlem (DR 1) og Carsten Lütken (Ret.) som hadde gått på ski gjennom Nordmarka. Etter oppsamling og overnatting på Vestenden ved Mylla kom gruppen av frivillige den 13. april i kontakt med norske myndigheter. Etter skimarsj til Olimb ble de transportert til hærens mobiliseringsstasjon og depot på Brandbu.

## Krigsoppsetting

Kompaniet ble satt opp som selvstendig skiløperkompani, kompani nr. 13 av Vestoppland infanteriregiment nr. 6 (Kp. 13/IR 6), og kjempet i Nordmarka og videre mellom Randsfjorden og Mjøsa.

## Referanser
Filosofiåret 1401

**Filosofiåret 1401** er en oversikt over hendelser, utgivelser og personer med tilknytning til filosofi i 1401.

## Hendelser

## Publikasjoner

## Fødsler
*Nikolaus av Cusa (Nicolaus Cusanus), tysk kirkemann, kardinal og polyhistor, filosof og matematiker (død )

## Dødsfall


Fil:Nicholas of Cusa.jpg|Nikolaus av Cusa(1401-1464) 


## Se også
*Renessansehumanisme
Candice Accola

**Candice Rene Accola** (født 13. mai 1987 i Houston i Texas) er en amerikansk skuespillerinne, sanger og låtskriver som er best kjent for sin rolle som Caroline Forbes i fjernsynsserien *[[The Vampire Diaries]]*.

## Referanser


## Eksterne lenker
* 
* 
* 
*
Guvernementet Voronezj

**Guvernementet Voronezj** (russisk: Воронежская губерния) var et guvernement sør i den europeiske delen av Det russiske keiserdømmet og under Den russiske sovjetiske føderative sosialistrepublikk, 1725–1928.

Det var omgitt i nord og vest av guvernementene Tambov, Orel og Kursk, i sører og øst av Ukraina og den donske kosakkrepublikken. Det hadde et areal på 65&nbsp;895 km2 og 3&nbsp;087&nbsp;000 innbyggere (1915), derav mer enn en tredjedel ukrainere i sørvest, og resten russere og noen tusentalls tyske kolonister og romer.

I 1928 ble guvernementet avskaffet, og området ble lagt inn i den nyetablerte *Tsentral'no-Chernozyomnaya oblast* («Sentrale svartjord oblast»), fram til 13. juni 1934 da oblasten avskaffet ved dekret fra den all-russiske sentraleksekutivkomiteen. Dens territorium ble delt mellom nyetablerte Voronezj oblast og Kursk oblast. I sistnevnte område ble Nikita Khrusjtsjov født.

## Referanser


## Eksterne lenker
*
Lasse Nilsen

**Lasse Nilsen** (født 1995) er en norsk fotballspiller som fra den 31. desember 2024 er klubbløs.

## Karriere
### Tidlige år
Nilsen spilte for SpK Høken på Bleik der han vokste opp i sine første år som fotballspiller, før han gikk til Andenes IL. Nilsen spilte aldersbestemt fotball for Tromsø IL, før han ble tatt opp i A-stallen.

### Tromsø
Nilsen undertegnet kontrakt med  den 3. april 2014. Kontrakten løper ut 2016. Nilsen spilte første A-lagskamp for Tromsø IL i 2014. Nilsen fikk sin debut i Europaligaen 3. juli 2014, da Tromsø IL slo estiske FC Santos Tartu 7-0. Han scoret sitt første mål 8. April 2018, i en 4-0 seier mot Ranheim.

#### Tromsdalen (lån)
Den 7. mars 2017 ble han lånt ut til Tromsdalen fra 8. mars til 21. juli.  Han returnerte til TIL sommeren 2017.

## Landslagsspill
Nilsen har to U-18-landslagskamper for Norge.

## Referanser


## Eksterne lenker
* 
* «Lasse Nilsen», profil på Tromsø ILs hjemmeside.
Konstantin Pavlovitsj Romanov

**Konstantin Pavlovitsj (Romanov)** (russisk: Константи́н Па́влович; født 27. april 1779 i Tsarskoje Selo, død 27. juni 1831 i Vitebsk) var russisk storfyrste og guvernør i det russiske Polen 1819–1830.

Han var sønn av tsar Paul I av Russland og Maria Fjodorovna.

Han giftet seg i 1796 med Juliane av Sachsen-Coburg-Saalfeld: de ble separert i 1799 og skilt i 1820, da han giftet seg på nytt, morganatisk, med grevinne Johanna Grudzinscy.

Konstantin ble ansett for å ha vært den sønn som lignet mest på sin far. Han beundret Napoleon I og deltok uten større fremgang som militær i krigen. I 1819 ble han kommandør over de russiske styrkene i Polen og Litauen samt guvernør og visekonge - han hadde imidlertid ikke formelt titlene. I Polen ble han et avskydd symbol for den russiske okkupasjon og støttet det hemmelige politi mot opposisjonen, men han forhindret også de strengeste represaliene fra Russland og holdt Polen utenfor de russiske kriger. Da opprøret av 1830 brøt ut flyktet han unna et attentat, men anså at polakkene selv fikk ta seg av opprøret.

Konstantin skulle ha blitt tsar ved den eldre broren Aleksanders død i 1825, men avstod fra tronfølgen til gunst for sin yngre bror  Nikolaj.

## Referanser


## Eksterne lenker
*
Aleksandra Pavlovna Romanova

**Aleksandra Pavlovna Romanova** (russisk: Александра Павловна; født 9. august 1783 i Tsarskoje Selo, død 16. mars 1801 i Wien) var en russisk prinsesse (storfyrstinne), datter av tsar Paul I av Russland og Maria Fjodorovna og søster av tsar Aleksander I av Russland og tsar Nikolaj I av Russland.

I 1796 ble det bestemt at kong Gustav IV Adolf og Aleksandra skulle giftes bort med hverandre for å befeste en allianse mellom Sverige og Russland. Gustav kom til St. Petersburg der forlovelsesfesten skulle holdes, men da han fikk vite at Aleksandra skulle beholde sin ortodokse tro, brøt han forlovelsen og reiste hjem igjen.

I 1799 ble Aleksandra giftet bort av sin far med erkehertug Josef Anton av Østerrike, bror til keiser Frans II, for å befeste en allianse mellom Russland og Østerrike. Aleksandra var ikke godt likt ved det østerrikske hoff, delvis på grunn av sin religion som ortodoks i katolske omgivelser, delvis ved uvennskapet med keiserinne Maria Theresia.

Josef var guvernør over Ungarn, da en østerriksk provins, og paret bodde for det meste på slottet Alcsút i Ungarn.

Hun døde i barsel etter å ha født en datter som også døde.

## Referanser


## Eksterne lenker
*
Helena Pavlovna Romanova

**Helena Pavlovna Romanova** (russisk: Великая Княжна Елена Павловна; født 24. desember 1784 i St. Petersburg, død 24. september 1803 i Ludwigslust) var en russisk prinsesse (storfyrstinne).

## Liv og virke
### Bakgrunn
Helena Pavlovna var datter av tsar Paul I av Russland og Maria Fjodorovna og søster til tsar Aleksander I av Russland og tsar Nikolaj I av Russland.

Helena ble ansett som en skjønnhet og fikk derfor sitt navn etter den skjønne Helene av Troja. Hun ble beskrevet som livlig og interessert i tegning og dans.

### Ekteskap med  storhertug Fredrik Ludvig av Mecklenburg-Schwerin
I 1798 ble det besluttet å danne en allianse mellom Russland og Østerrike, hvorpå hennes storesøster Aleksandra ble giftet bort med en østerriksk prins og Helenas ekteskap arrangert som en allianse med det lille men strategisk viktige Mecklenburg-Schwerin. Den blivende maken ble ført til Russland og hennes vigsel, som raskt ble fulgt av hennes søster Aleksandras, ble feiret i en hel måned.

Hun ble gift i oktober 1799 i Gattsjinapalasset med storhertug Fredrik Ludvig av Mecklenburg-Schwerin.

Ektemakene ankom Schwerin i år 1800. De bodde på slottet Ludwigslust og Helena fortsatte å utdanne seg etter giftermålet. Under sitt besøk i Berlin i 1801 gjorde hun suksess med sitt utseende og ble kalt sammen med sin svigerinne dronning Louise for «et par i roser». Hun ble populær i Mecklenburg-Schwerin blant både allmenhet, hoff og sin nye familie og avsatte en del av sitt underhold til bistand.

Helenas helse ble ødelagt ved hennes andre graviditet og i 1803 døde hun av tuberkulose. Et monument ble reist til hennes minne både i parken ved Ludwigslust og i Pavlovsk i Russland.

### Barn
* Paul Fredrik av Mecklenburg-Schwerin (1800-1842) 
* Marie Luise Fredrika (1803-1862), gift med Georg av Sachsen-Altenburg

## Referanser


## Litteratur
* Alan Palmer: *Alexander I.*, ISBN 3-453-55114-1
* Zoe Oledenburg: *Katharina II.*, ISBN 3-453-55018-8

## Eksterne lenker
*
Sergej Saltykov

**Sergej Vasiljevitsj Saltykov** (russisk: Сергей Василиевич Салтыков, født ca 1726, død 1765) var en russisk greve, offiser og kammerherre som ble først blant den blivende keiserinne Katarina IIs kjente elskere. Han ble i samtiden antatt å ha vært naturlig far til hennes sønn, senere Paul I av Russland. I ettertid er dette imidlertid snarere blitt ansett for et rykte som var del av en hoffintrige.

Saltykov ble i 1754 utsett av den regjerende keiserinne Elisabeth til å meddele det svenske hoff om guttens fødsel og fikk reise til Stockholm og framtrede for kung Adolf Fredrik med budskapet. Senere utnevnte hun ham til russisk sendemann til Freien und Hansestadt Hamburg.
Narvik videregående skole

**Narvik videregående skole** er en offentlig videregående skole i Narvik i Nordland. Skolen består av de tre avdelingene Frydenlund, Oscarsborg og Solhaugen, som ble slått sammen til en enhet i 2008. Avdelingene har om lag 900 elever og cirka 230 ansatte (2013). Rektor ved skolen er Anita Merete Sletbakk (2014).

## Utdanningstilbud
Skolen tilbyr ti utdanningsprogram:

* Bygg og anleggsteknikk
* Helse- og oppvekstfag
* Restaurant- og matfag
* Teknologi- og industrifag
* Elektrofag og datateknologi
* Idrettsfag
* Studiespesialisering
* Frisør, blomster, interiør og eksponeringsdesign
* Påbygging til generell studiekompetanse
* Studiespesialisering med forskerlinje

## OPUS Narvik
Opus Narvik er en avdeling ved Narvik videregående skole og har som hovedoppgave å tilrettelegge voksnes opplæring og kompetanseutvikling. Opus Narvik leverer tjenester til privatpersoner, bedrifter, organisasjoner, offentlige etater og institusjoner. 

OPUS Narvik driver med sertifisert opplæring og sikkerhetskurs. De er en sertifisert opplæringsbedrift og kontrollørbedrift, sertifisert av ASAS (ATS-050) iht. Forskrift nr. 555, Bruk av arbeidsutstyr. De har drevet med sikkerhetsopplæring siden midten av 80-tallet.

Sikkerhetskurs:
* Maskinførerkurs 
*Truckførerkurs
* Teleskoptruck 
* Stortruck 
* Traverskran
* Lastebilkran
* Løfteredskap
* Personløfter 
* Varme arbeider

## Referanser


## Eksterne lenker
* 
*
Mikhail Pavlovitsj av Russland

**Michael Pavlovitsj** (født 8. februar 1798 i St. Petersburg, død 9. september 1849 i Warszawa) var sønn av Paul I av Russland og storfyrste av Russland.

Mikhailovskijpalasset i St. Petersburg ble bygd av Carlo Rossi for storfyrst Mikhail i årene 1819-1825. Palasset er nå sete for Det russiske museum.

Mikhail giftet seg i St. Petersburg i 1824 med Charlotte av Württemberg (som storfyrstinne: Helena Pavlovna) (1807-1873).

## Barn
* Marie Mikhailovna (1825-1846) 
* Elisabeth Mikhailovna (1826-1845); gift 1844 med hertug Adolf av Nassau (senere storhertug av Luxembourg) (1817-1905) 
* Katarina Mikhailovna (1827-1894); gift 1851 med Georg August av Mecklenburg-Strelitz (1824-1876) 
* Aleksander Mikhailovitsj (1831-1832) 
* Anna Mikhailovna (1834-1836)

## Referanser


## Eksterne lenker
*
Narvik videregående skole, avdeling Oscarsborg

**Narvik videregående skole, avdeling Oscarsborg**, tidligere **Oscarsborg videregående skole**, er en avdeling av Narvik videregående skole som ligger i bydelen Oscarsborg i Narvik. Avdelingen var tidligere en videregående skole som, sammen med Frydenlund og Solhaugen videregående skoler ble slått sammen til en enhet fra og med skoleåret 2008-2009.

Skolen hadde navnet Narvik yrkesskole frem til 1975.

## Utdanningsprogrammer
Skoleavdelingen tilbyr (per 2022) 4 ulike utdanningsprogrammer:
*Bygg- og anleggsteknikk
*Elektrofag
*Restaurant- og matfag
*Teknikk og industriell produksjon

## Referanser


## Eksterne lenker
* Narvik videregående skole
Narvik videregående skole, avdeling Solhaugen

**Narvik videregående skole, avdeling Solhaugen**, tidligere **Solhaugen videregående skole**, er en avdeling av Narvik videregående skole som ligger i bydelen Framnes i Narvik. Avdelingen var tidligere en videregående skole som, sammen med Frydenlund og Oscarsborg videregående skoler, ble slått sammen til en enhet fra og med skoleåret 2008-2009.

Solhaugen videregående skole ble tatt i bruk høsten 1980. Før dette lå skolen i Brannbakken 1, hvor brannstasjonen ligger, og het Nordland husflidsskole. Høsten 1995 ble Framnes videregående skole slått sammen med Solhaugen.

## Utdanningsprogrammer
Skoleavdelingen tilbyr (per 2017) fire ulike utdanningsprogrammer:
*Studiespesialisering med formgivning
*Design og håndverk
*Helse- og oppvekstfag
*Medier og kommunikasjon
Det er i tillegg to klasser for tilrettelagt opplæring og en innføringsklasse for minoritetsspråklige.

## Referanser


## Eksterne lenker
* Narvik videregående skole
Framnes ungdomsskole

:*Se også [[Framnes kristne videregående skole]] som tidligere var en kristen folkehøgskole under navnet «Framnes ungdomsskole»*

**Framnes ungdomsskole** var en ungdomsskole på Framnes i Narvik kommune i Nordland. Skolen ble tatt i bruk høsten 1967, og i 2005 ble det bygd en turnhall, som også brukes som gymsal, i tilknytning til den. Ungdomsskolen hadde 121 elever i skoleåret (2014-2015), og rektor er Gunnar Gamst (per 2015). Framnes ungdomsskole ble tatt ut av bruk når Narvik ungdomsskole åpnet høsten 2020.

## Referanser
Parque Biblioteca León de Greiff

**Parque Biblioteca León de Greiff**, også kjent som **Parque Biblioteca León de Greiff**, er en bibliotekpark i Medellín i Colombia. Den er oppkalt etter poeten León de Greiff. Biblioteket er kjent for sin iøynefallende arkitektur. Det er tegna av Giancarlo Mazzanti, og sto ferdig i 2007. Det har et areal på 6800 m². Det befinner seg i bydelen Villa Hermosa øst i byen.

## Eksterne lenker
* Parque Biblioteca León de Greiff hos Red de Bibliotecas
* Parque Biblioteca León de Greiff hos Plataforma Arquitectura
Gibraltar (Venezuela)

**Gibraltar** er en by i delstaten Zulia i Venezuela mellom Bobures i sør og Boscan i nord. Den ligger ved bredden av Maracaibosjøen. Befolkningen er på omkring  personer.

Den ble grunnlagt under navnet *San Antonio de Gibraltar* i februar 1592 av Gonzalo Piña Ludueña og fikk navnet etter hans hjemby, dengang spansk Gibraltar (nå et britisk oversjøisk territorium). Den var, i koloniperioden, den viktigste havnen for byen Mérida og et hovedsenter for eksport av kakao. Den ble inntatt og plyndret i 1667 av piraten François l'Olonnais og to år seinere av Henry Morgan. I 1678 invaderte og plyndret Michel de Grammont den lille byen og kom så langt inn i landet som til Trujillo. Skadene var så store at stedet nesten opphørte å eksistere rundt 1680.

## Referanser
Rombak Montessoriskole

**Rombak Montessoriskole**, inntil 2013 **Straumsnes skole**, er en barneskole på Straumsnes i Narvik kommune. Skolen ble etablert i 2013, med oppstart i august samme år, og har tilhold i de samme lokalene som den tidligere kommunale Straumsnes skole.

## Referanser
Katedralen i Medellín

**Katedralen i Medellín** (spansk: *Catedral Metropolitana de Medellín*, offisielt *Catedral Basílica Metropolitana de la Inmaculada Concepción de María*) er en katolsk katedral La Candelaria i sentrum av den colombianske byen Medellín. Bygginga av katedralen begynte 19. januar 1890, og den sto ferdig 11. august 1931. Den er utforma av den franske arkitekten Charles Émile Carré i nyromansk stil. Den er 45 meter høy, og har et totalt areal på 6078 m². Foran katedralen ligger Parque de Bolívar.

Catedral de Medellin- Plano General.svg|
Alzado de la fachada principal Catedral de Medellin.svg|
Sección longitudinal Catedral de Medellin.png|
Seccion transversal Catedral de Medellin.png|
Catedral de Medellín-Cimientos.svg|


## Referanser


## Eksterne lenker
*
BMW i

**BMW i** er et undermerke av BMW etablert i 2011 for å design og produsere elbiler. Selskapets initielle planer går ut på å sette i produksjon to kjøretøyer; elbilen i3 og hybriden i8. Konseptkjøretøy av begge disse ble vist på 2009 Frankfurt Motor Show. Serieproduksjon av BMW i3 for salg startet i september 2013, og den europeiske lanseringen kom i november 2013 med de første leveransene i Tyskland.

## Modeller
* BMW i3 - i produksjon fra september 2013. Facelift (LCI) i oktober 2017
*BMW i8 - i produksjon fra april 2014 og frem til juni 2020
* BMW iX3 - i produksjon fra september 2020
*BMW iX - lansert i mars 2021, i produksjon sommeren 2021
*BMW i4 - planlagt lansert i mars i 2021

## Referanser
Gråkardinal

**Gråkardinal** (*Paroaria coronata*) er en spurvefugl  i slekten *[[Paroaria]]* i familien tanagarer. 

## Utbredelse
Den forekommer i det østlige Bolivia, det sørlige og sørøstlige Brasil (det sørvestlige Mato Grosso og det sørlige Rio Grande do Sul), det vestlige og sentrale Paraguay, det nordlige Argentina (Mendoza, det sentrale La Pampa og det sentrale Buenos Aires) og i Uruguay.

## Referanser


## Eksterne lenker
* 
* 
* 
* Birdlife Species Factsheet: ''Paroaria coronata''. Besøkt 2014-07-04.
* IBC - The Internet Bird Collection: ''Paroaria coronata''. Besøkt 2014-07-04.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-04.
* Gråkardinal fotogalleri VIREO
Ludvig Monsen

**Ludvig Monsen-Storm** (født 3. oktober 1874 i Stavanger, død 4. mai 1949) var en norsk evangelist, sosialarbeider og forfatter.

## Liv og virke
### Bakgrunn
Ludvig Monsen vokste opp i Stavanger. Som barn var han blant annet med i Frelsesarmeen. Som 16-åring dro han til sjøs og fikk der opplæring i matlaging samt i ulike former for håndverk (blant annet i muring og maling). Han var også utdannet feier. 

I 1903 falt han nitten meter ned fra et tak i Skien i forbindelse med sitt arbeid som skorsteinsfeier. Som en følge av fallet ble han blind og lam i store deler av kroppen; han kunne kun bevege hodet og den ene armen. Han ble regnet som varig invalid på grunn av skadene han pådro seg i dette fallet og mottok derfor trygd fra Rikstrygdeverket.

### Kristen sosial innsats
Sammen med Haakon Storm (1879-1966) som han kjente fra barndommen, drev Monsen fra 1909 omfattende sosialt arbeid i Stavanger for å hjelpe alkoholikere og andre som hadde falt ut av det veletablerte samfunn. 6. februar 1910 åpnet de «Herberget», et kursted for å hjelpe alkoholiserte menn tilbake til arbeidslivet. Guttehjemmet «Betlehem» ble åpnet i november 1912. Arbeidet vokste og de trengte et større sted. De fikk da kjøpt en øy, Marøen, som de kalte «Berøa», og som ble åpnet 23. juni 1913. De hadde også et hjem for kvinner. Stavanger Nattmisjon var navnet de drev dette arbeidet under. De startet også et blad, *Nattmisjonæren*, som i 1909 hadde 6000 abonnenter.

Monsen skal ha fått tilbake synet og førligheten i kroppen på et offentlig møte 17. januar 1915. Etter dette ble virksomheten utvidet. De to startet nå institusjoner for å hjelpe syke - primært de som var rammet av tuberkulose - i Stockholm, på Svartskog i Oppegård kommune utenfor Oslo, på Hesnes i Grimstad kommune samt på en øy i Oslofjorden. I tillegg reiste de rundt i Europa og USA for å holde møter. Hjelpearbeidet i Stavanger ble i denne perioden overlatt til Stavanger kommune. Det nye navnet på arbeidet deres var Alliansemisjonen.

## Referanser


## Litteratur
* Faye-Sandø, Sigrid. (1974). I Herrens tjeneste. Evangelistene Storm-Monsens liv og virke. Oslo: Den klare morgenstjernes forlag.
* Hauge, Alfred. (1979). Vistemannen og andre med han. Stavanger: Dreyer Bok.
* Haugen, Egil. (1996). «De som bygde Drottningborg». I: *1946-1996. Dette er vårt Drottningborg*. Grimstad: Redaksjonsnemnda på Drottningborg.
* «Et bevæget møte i Natmissjonen. Er Ludvig Monsen helbredet fra sin vanførhet?». I: Stavanger Aftenblad; 1915, 18. januar
Fagskolen i Ålesund

**Fagskolen i Ålesund** er en fagskole eid av Møre og Romsdal fylkeskommune. Skolen ble etablert i 2004 ved en sammenslåing av Ålesund maritime skole og Møre og Romsdal tekniske fagskole. Skolen het *Ålesund maritime og tekniske fagskole* fra 2004 til 2008. Skolen har tilbud innenfor anleggsfag, byggfag, elektrofag som elkraft og automasjon. For maritime utdanning innenfor dekksoffiserer og maskinoffiserer.

Ålesund maritime skole regner sin historie tilbake til *Navigasjonsskole for fiskere* som startet som en kommunal skole i 1907. Dette førte til etableringen av Ålesund Maskinistskole i 1916, og Ålesund sjømannsskole (senere Ålesund Navigasjonsskole) fra 1918. På 1970-tallet maskinistskolen og navigasjonsskolen samlet i et nytt bygget på Volsdalsberga under navnet Ålesund maritime skole.

Møre og Romsdal tekniske fagskole startet i 1968 som en teknisk fagskole med landbaserte fag: anleggslinje og maskinlinje. De første årene holdt skolen til på Ålesund yrkesskole på Nørve, men fra årsskiftet 1971/72 ble skolen en del av teknisk skole i Fogdegården under navnet Møre og Romsdal tekniske skoler.

## Eksterne lenker
*
Dyrlandloftet

**Dyrlandloftet** er et fredet stabbur fra 1700-tallet på gården Tandstad på Nøtterøy i Færder kommune.

Dyrlandloftet er et typisk Telemarks-loft bygget i to etasjer med laftet kjerne. Den utkragede svalgangen rundt overetasjen er innkledd, og det torvtekkede saltaket bæres av kraftige, profilerte hjørnesøyler. Svalens tilevegg er inndelt av profilerte staver og har to glugger med utskårne balustre. I loftet finnes det også en utskåret fast seng som har fulgt loftet fra Dyrland.

Dyrlandloftet ble i 1942 flyttet fra Åmotsdal i Telemark.

## Se også
*Vinsvoll-loftet

## Referanser
Bruntanagar

**Bruntanagar** (*Orchesticus abeillei*) er en spurvefugl i familien tanagarer. Den er den eneste arten i slekten *Orchesticus*.

## Utbredelse
Den nær truede arten er endemisk til Brasil og forekommer fra det sørlige Bahia til det nordlige Santa Catarina med en avsondret populasjon i Minas Gerais 

## Referanser


## Eksterne lenker
* 
* 
* 
* Birdlife Species Factsheet: ''Orchesticus abeillei''. Besøkt 2014-07-04.
* IBC - The Internet Bird Collection: ''Orchesticus abeillei''. Besøkt 2014-07-04.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-04.
Siljan prestegård

**Siljan prestegård** (gnr./bnr. 14/1) ligger like vest for Siljan kirke. Både kirken og prestegården har røtter tilbake til middelalderen og bar i sin tid navnet Slemdal.

På prestegårdstunet står fem bygninger. Anlegget har stått på en liste over fredningsverdige bygninger, men ble fjernet fra denne etter en fredningsgjennomgang i 1993, da bygningsmassen ikke ble ansett å oppfylle kravet om autentisitet. Prestegården er pusset opp på 2000-tallet.

Nordvest for driftsbygningen ligger fire gravhauger, der det er gjort arkeologiske funn.

## Referanser


## Eksterne lenker
* 
*  Opplysningsvesenets fond
Rødhettekardinal

**Rødhettekardinal** (*Paroaria gularis*) er en spurvefugl  i slekten *[[Paroaria]]* i familien tanagarer. Før 2011 var *[[Paroaria nigrogenis]]* ansett som underart av rødhettekardinalen.

## Underarter og utbredelse
Det er beskrevet 2 underarter av rødhettekardinal:
* *Paroaria gularis gularis* (Linnaeus, 1766) – forekommer i det østlige Colombia (S Meta S to Amazonas), det østlige Ecuador og østlige Peru, det sørlige Venezuela (W Amazonas and S Bolívar), Fransk Guyana, Guyana, Surinam og i Amazonas lavlandet i det nordlig sentrale Brasil.
* *Paroaria gularis cervicalis* (P. L. Sclater, 1862) – forekommer i det nordøstlige Bolivia og det tilstøtende Brasil.

## Referanser


## Eksterne lenker
* 
* 
* 
* Birdlife Species Factsheet: ''Paroaria gularis''. Besøkt 2014-07-05.
* IBC - The Internet Bird Collection: ''Paroaria gularis''. Besøkt 2014-07-05.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-04.
* Rødhettekardinal fotogalleri  VIREO. Besøkt 2014-07-05.
Rødpannekardinal

**Rødpannekardinal** (*Paroaria baeri*) er en spurvefugl  i slekten *[[Paroaria]]* i familien tanagarer.

## Underarter og utbredelse
Arten er endemisk til Brasil.
Det er beskrevet 2 underarter av rødpannekardinal:
* *Paroaria baeri baeri* (Hellmayr, 1907) – forekommer i det nordøstlige Mato Grosso, det vestlige Tocantins og det vestlige Goiás.
* *Paroaria baeri xinguensis* (Sick, 1950) – forekommer langs den øvre Rio Xingu i det sørlige Pará og det nordlige Matto Grosso.

## Referanser


## Eksterne lenker
* 
* 
* 
* Birdlife Species Factsheet: ''Paroaria baeri''. Besøkt 2014-07-05.
* IBC - The Internet Bird Collection: ''Paroaria baeri''. Besøkt 2014-07-05.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-04.
Gulnebbkardinal

**Gulnebbkardinal** (*Paroaria capitata*) er en spurvefugl  i slekten *[[Paroaria]]* i familien tanagarer.

## Underarter og utbredelse
Det er beskrevet 2 underarter av gulnebbkardinal:
* *Paroaria capitata capitata* (Orbigny & Lafresnaye, 1837) – forekommer fra det sørlige Brasil (det sørvestlige Mato Grosso) og den tilstøtende Bolivia sør gjennom Paraguay til det nordlige Argentina (det østlige Salta, Formosa og Corrientes sør til det vestlige Córdoba og det nordlige Buenos Aires) og den ytterliggående nordvestlige Uruguay. 
* *Paroaria capitata fuscipes* (Bond & Meyer de Schauensee, 1939) – forekommer i det sørøstlige Bolivia.

## Referanser


## Eksterne lenker
* 
* 
* 
* Birdlife Species Factsheet: ''Paroaria capitata''. Besøkt 2014-07-05.
* IBC - The Internet Bird Collection: ''Paroaria capitata''. Besøkt 2014-07-05.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-04.
* Gulnebbkardinal fotogalleri VIREO. Besøkt 2014-07-05.
Prima Norsk 3

***Prima Norsk 3 - the Space Disco Edition*** er et samlealbum gitt ut i 2005 av Beatservice Records, med fjorten låter fra den norske Oslo-disco-scenen.

## Spor

# Lindbæk & Lindstrøm: «Aliens In My Pocket»
# Sternklang: «Satmara» (Prins Thomas discomix)
# Doc L Junior: «Sentimental Breakdown» (edit)
# Lindstrøm & Prins Thomas: «Further Into The Future (part one)»
# Lindstrøm: «There Is A Drink In My Bedroom And I Need A Hot Lady (part one)»
# Kohib: «Truger»
# Olav Brekke & Sideshow Jøgge: «Gul Boss»
# Kango's Stein Massiv: «Tobakk»
# Todd Terje: «Bodies» (prins thomas orgasmatron)
# Moonflowers: «Moonflowers» (moonflowers iqliser edit)
# Legotrip: «Må vi stoppe?» (prins thomas remix)
# Kalle, Magnus & Daniel: «Sang For Chun Li»
# Blackbelt Andersen vs Prins Thomas: «Juling i Ringen»
# Fenomenon: «Time» (lindstrom remix)

## Referanser
Tore Magnussen

**Tore Magnussen** (født 12. juli 1938, død 3. mai 2013) var en norsk bokser. Han var oppvokst på Sandaker i Oslo og representerte Pugilist. Han debuterte i 1954 og bokset 222 kamper som amatør. Magnussen ble norgesmester åtte år på rad i perioden 1958–1965 (en gang i lettvekt, tre i lett weltervekt, fire i weltervekt). Han ble tildelt kongepokalen i 1962 og 1965. Han ble nordisk mester i 1965 og bokset i ti landskamper.

Fra 1965 til 1972 bokset Magnussen 27 kamper som profesjonell. Han vant 15 av kampene. Høydepunktet var kampen om europamestertittelen i lettvekt mot spanske Pedro Carrasco i Barcelona i 1969. I 1971 la han opp etter å ha blitt slått ut av franskmannen Dominique Azzaro.

Magnussen var kjent for godt overblikk og god teknikk. Han var ikke av de aller mest hardtslående og scoret ofte poeng ved slag mot kroppen.

## NM-gull

## Referanser




## Eksterne lenker
* 
* Tore Magnussen (norskboksehistorie.blogg.no).